EkBass/fiwiki-20250220-pages-articles huggingface dataset:
Hurmio (elokuva)

Hurmio (Tšekkoslovakiassa Extase, Itävallassa Ekstase ja Symphonie der Liebe) on tšekkoslovakialainen elokuva, joka sai ensi-iltansa vuonna 1933. Elokuvan on ohjannut Gustav Machatý ja pääosia näyttelevät Hedy Lamarr ja Zvonimir Rogoz. == Juoni == Vanhempi mies Emil ja nuori Eva avioituvat. Hääyöstä tulee Evalle pettymys, sillä tuore aviomies on ahdasmielinen ja kylmä. Elettyään jonkin aikaa onnettomassa avioliitossa Eva palaa isänsä luokse ja avioero laitetaan vireille. Eräänä päivänä Eva lähtee ratsastusretkelle ja pysähtyy uimaan. Vaatteet hän jättää hevosen selkään. Hevonen kuitenkin lähtee harhailemaan ja Eva yrittää ottaa sitä kiinni. Nuori mies nimeltä Adam saa hevosen lopulta kiinni ja Eva piiloutuu pensaaseen häveten alastomuuttaan. Adam löytää kuitenkin naisen ja antaa vaatteet takaisin. Kun Eva yrittää lähteä, hän satuttaa jalkansa ja lopulta suostuu ottamaan Adamin avun vastaan. Illalla Eva ei kuitenkaan saa Adamia pois mielestään ja lähtee miehen asumukselle. Empimisten jälkeen he viettävät yön yhdessä. Eva unohtaa helmikaulakorunsa miehen luo seuraavana aamuna. Evan palatessa kotiin hän löytää sieltä entisen aviomiehensä Emilin, joka on odottanut Evaa koko yön. Emil yrittää taivutella Evaa, mutta nainen sanoo kaiken olevan ohitse. Emil lähtee ja tapaa sattumalta Adamin. Adam pyytää kyytiä kaupunkiin ja matkalla hän näyttää Emilille Evan kaulakorua. Samana iltana Emil istuu yksin hotellihuoneessa ja ampuu itsensä. Adam ja Eva ovat samassa hotellissa tanssimassa, eikä Eva kerro suhteestaan Emiliin Adamille. Nuoripari suunnittelee junamatkaa Berliiniin. Odotellessa Adam nukahtaa, ja Eva astuu väärään junaan. == Näyttelijät == == Aiheesta muualla == * Hurmio katsottavissa ja ladattavissa Internet Archivessa * Luokka:Tšekkoslovakialaiset mustavalkoelokuvat Luokka:Vuoden 1933 elokuvat
Asila

Asila on kylä entisen Angelniemen kunnan alueella Varsinais-Suomessa. Kylä sijaitsee Kokkilantien varrella, ja sitä rajaavat Ketola, Valttila, Kanamäki ja Kokkila. Kapeasta luode–kaakko-suuntaisesta kiilamaisesta kyläalueesta valtaosa on mäkistä metsämaisemaa. Asilan asutus on keskittynyt Kokkilantien varteen. Mitään selvää yhtenäistä kyläaluetta Asila ei kuitenkaan muodosta. Kylän alueella on useita korkeita metsäisiä ja kallioisia mäkiä, kuten Härkämäki. Mäkien väliset alueet ovat joko peltoina tai niittyinä. Kylän eteläosan läpi virtaa Halikonlahteen laskeva Kuohanoja. Asila on myöhäisempi uudisasutuskylä, sillä se kuului ruotsalaisen vero-oikeuden piiriin. Kylässä on aina ollut vain yksi kantatila, josta on maininta 1560-luvulta. Tämän vuoksi kylässä vuonna 1783 toteutettu isojako ei muuttanut kylän rakennetta millään tavalla. Asilaan ilmestyi toinen tila vasta vuonna 1903, jolloin Rantaniityn torppa itsenäistyi. Ennen sotia itsenäistyivät myös Härmälä ja Kärri. Siirtoväelle lohkottiin Asilasta kolme maatilaa. ==Lähteet== *Turun maakuntamuseon Sarakum-projekti: Halikon kulttuuriympäristö ja arvot Luokka:Angelniemen kylät
Täpläpunahai

Täpläpunahai (Scyliorhinus stellaris; aiemmin kissahai) on noin 90 cm pitkä hailaji. Täpläpunahait elävät itäisellä Atlantilla päiväntasaajalta Norjan rannikolle sekä Välimerellä. Ne voivat elää jopa 25–30-vuotiaiksi. Laji käyttää ravinnokseen muita kaloja. Täpläpunahain lihaa käytetään ihmisravintona ja kalajauhon raaka-aineena. ==Lähteet== Luokka:Hait Luokka:Uhanalaiset kalat
Kvasikide

thumb|Elektronien diffraktiomalli ikosaedrirakenteisessa Zn-Mg-Ho- kvasikiteessä Kvasikiteet ovat kiinteitä aineita, jotka ovat rakenteeltaan järjestyneitä, mutta jaksottomia. Niissä atomit muodostavat hilan, joka täyttää tilan mutta jolla ei ole siirtosymmetriaa. Kvasikiteitä voidaan pitää kiteisen ja amorfisen aineen välimuotoina. Kiteitä ne muistuttavat siinä, että niissäkin saadaan röntgensäteillä aikaan Braggin diffraktio, mutta toisin kuin kiteissä, niissä ei ole samanlaisena toistuvaa yksikkökoppia. Kvasikiteen kaksiulotteisena vastineena voidaan pitää Penrosen laattoja. == Kvasikiteisiä aineita == Ensimmäinen aine, jonka todettiin muodostavan kvasikiteitä, oli tietyssä suhteessa alumiinia ja mangaania sisältänyt metalliseos. Sen löysivät Daniel Shechtman, I. Blech, Denis Gratias ja J. Cahn Yhdysvaltojen kansallisen standardoimistoimiston (NBS) laboratoriossa vuonna 1984. Kvasikiteitä muodostuu, kun jokaista mangaaniatomia kohti on 5 tai 6 alumiiniatomia. Myöhemmin on todettu, että myös esimerkiksi aineet Al5Li3Cu ja Al79Cr57Ru5 muodostavat kvasikiteitä. Shechtman sai vuonna 2011 kvasi­kiteiden löytämisestä Nobelin kemian­palkinnon. Nykyisin kvasikiteisiä aineita on löydetty jo useita satoja. Monet niistä ovat alumiinin seoksia (esimerkiksi Al-Li-Cu, Al-Mn-Si, Al-Ni-Co, Al-Pd-Mn, Al-Cu-Fe, Al-Cu-V), mutta eräät muutkin metalli­seokset kuten Cd-Yb, Ti-Zr-Ni, Zn-Mg-Ho, Zn-Ms-Sc, In-Ag-Yb ja Pd-U-Si voivat muidostaa kvasikiteitä. Eräät polymeeritkin voivat muodostaa kvasi­kiteitä. Geometrisesti kvasikiteet voidaan jakaa kahteen perus­tyyppiin. Ensimmäisen tyypin muodostavat poly­gonaaliset (diedriset) kvasi­kiteet, jotka ovat tietyn akselin suhteen 8-, 10- tai 12-kertaisesti lokaalisesti symmetrisiä. Sen mukaisesti ne jaetaan okta­gonaalisiin, deka­gonaalisiin ja dodeka­gonaalisiin kvasi­kiteisiin. Ne ovat tämän akselin suunnassa jaksollisia, mutta sitä vastaan kohti­suorissa suunnissa jaksottomia. Toisen tyypin muodostavat ikosa­edraaliset kvasikiteet, jotka eivät ole jaksollisia missään suunnassa. ==Lähteet== Luokka:Kristallografia Luokka:Tiiviin aineen fysiikka Luokka:Geometria
Cool (albumi)

Cool on vuonna 1997 julkaistu kokoelma-albumi, joka sisältää kappaleita Maukka Perusjätkältä sekä Akilta ja Turolta. ==Kappaleet== # Maukka Perusjätkä – God # Maukka Perusjätkä – I Love My Partner # Aki ja Turo – Rock'n' Roll # Aki ja Turo – Mahtisonni (alkuperäinen kappale: I'm The Leader Of The Gang) # Maukka Perusjätkä – Hyvää Vappua # Maukka Perusjätkä – Hyvää Juhannusta # Maukka Perusjätkä – Hyvää Uutta Vuotta # Maukka Perusjätkä – Ska 2 # Maukka Perusjätkä – Ennen kolmatta maailmansotaa # Maukka Perusjätkä – Money, Money # Maukka Perusjätkä – Vaatteet (on mut aatteet) # Maukka Perusjätkä – Säpinää # Aki ja Turo – Rock'n' Roll # Aki ja Turo – Mahtisonni (alkuperäinen kappale: I'm The Leader Of The Gang) # Aki ja Turo – Jykevää on rakkaus (alkuperäinen kappale: I Only Wanna Be With You) # Aki ja Turo – Mä Turo oon (alkuperäinen kappale: Olen hautausmaa) # Aki ja Turo – Rokki soi (alkuperäinen kappale: Ja rokki soi) # Aki ja Turo – Rumarimrempsa (alkuperäinen kappale: Sugar Baby Love) # Aki ja Turo / Kantri Jyri & Beba Teukka – Anarkistus (alkuperäinen kappale: Anarchy in the UK) # Aki ja Turo – Vesipatja jäätyy # Aki ja Turo / Turon isä – Jori 16 vuotta (alkuperäinen kappale: Seasons in the Sun) # Maukka Perusjätkä – Hyvää Joulua Luokka:Vuoden 1997 kokoelma-albumit Luokka:Suomalaiset rockalbumit Luokka:Suomalaiset huumorialbumit
Glyseridi

Glyseridi (asyyliglyseroli) on glyserolin ja rasvahappojen muodostaman esteri. Glyserolilla on kolme hydroksyyliryhmää, joten se voi esteröityä mono-, di-, tai triglyseridiksi. Kasviöljyt sekä eläinrasvat ovat pääasiassa triglyseridejä, joita lipaasientsyymit hajottavat mono- ja diglyserideiksi sekä vapaiksi rasvahapoiksi ja glyseroliksi. Saippuaa syntyy glyseridien reagoidessa natriumhydroksidin kanssa. Reaktiossa syntyy glyserolia ja rasvahappojen suolaa eli saippuaa. == Lähteet == Luokka:Esterit Luokka:Biokemia ja:脂質#単純脂質
Säpinää

Säpinää on Maukka Perusjätkä Ja Sota Apatiaa Vastaan -yhtyeen loppuvuodesta 1979 julkaistu albumi. Levyn nimikkokappale, josta muistetaan erityisesti taustalla ääntelevä moottorisaha, julkaistiin myös singlenä. Albumin kappaleista ”Herneenpalot”, ”Säpinää” ja Ralf Örnin laulama ”Se on meidän” kuultiin myös Tapio Suomisen ohjaamassa elokuvassa Täältä tullaan elämä. == Kappaleet == A-puoli # # # # # # # B-puoli # * # # # # # # Kappaleita on julkaistu uudelleen vuonna 1997 ”Albumi”-nimisellä Maukka Perusjätkän kokoelmalla. Vuonna 2004 Poptorin kautta julkaistulla kokoelma-CD:llä ”Hyvät, pahat ja parhaat” kappaleita on äänitetty uudelleen uudella kokoonpanolla. == Kokoonpano == * Maukka Perusjätkä (laulu) * Ralf Örn (laulu "Herneenpalot", "Se on meidän", "Meissä on voimaa", "Onnelliset ihmiset"; piano, musiikillinen johto, sävellys ja sanoitus ) * Jimi Sumén (kitara, piano, taustalaulu) * Luumu Kaikkonen (kitara, slidekitara) * Vexi Kumpula (basso) * Keimo Hirvonen (rummut, kongat, tamburiini) * Hepa Halme (tenorisaksofoni) * Namilo (viulu, alttoviulu, piano, urut, sähköpiano, laulu) * Pia-Maria Noponen (taustalaulu) * Elisa Korjus (taustalaulu) * Hande Virkki (taustalaulu) * Woude (taustalaulu) * Risto Hankala (basso) * Jone Takamäki (alttosaksofoni) * Irma Sandrén (sello) == Katso myös == * Kill City == Lähteet == * Albumi Finnmusic.netin tietokannassa * Albumi Finnmusic.netin tietokannassa * Single Finnmusic.netin tietokannassa * Singlen koeprässäys Finnmusic.netin tietokannassa Luokka:Vuoden 1979 esikoisalbumit Luokka:Maukka Perusjätkän albumit
Boys Like Girls

Boys Like Girls on yhdysvaltalainen rockyhtye Bostonista, Massachusettsista. Yksi heidän tunnetuimmista kappaleistaan on "The Great Escape". == Historia == Bändi perustettiin Andoverissa, Massachusettsissa vuonna 2005, kun laulaja Martin Johnson kirjoitti muutaman laulun, jotka hän halusi äänittää. Hän värväsi basistin Bryan Donahuen ja rumpali John Keefen. Keefe toi mukanaan pääkitaristi Paul DiGiovannin, jonka kanssa hän oli äänittänyt lyhyen demon. Joitakin kuukausia myöhemmin he saivat tietää olevansa kaukaisia serkkuja. Myöhemmin yhtye muutti nimensä Boys Like Girlsiksi. ==Albumit== === Studioalbumit === * Boys Like Girls (2006) * Love Drunk (2009) === Livealbumit=== * Read Between the Lines (2008) === Pitkäsoitot === * Love Drunk EP (2010) ==Singlet== * The Great Escape (2007) * Hero/Heroine (2007) * Thunder (2008) * Love Drunk (2009) * Two Is Better Than One (2009) == Musiikkivideot == * Hero/Heroine (2007) * The Great Escape (2007) * Thunder (2008) * Heels Over Head (2008) * Love Drunk (2009) * Two Is Better Than One (2009) == Aiheesta muualla == * Virallinen sivusto Luokka:Yhdysvaltalaiset rockyhtyeet
Luettelo tietotekniikkalehdistä

Tietotekniikkalehdiksi määritellään ne aikakauslehdet, jotka ovat keskittyneet tietotekniikkaan sekä sitä sivuaviin aiheisiin. == Suomalaisia lehtiä == === Kuukausittain ilmestyviä === * Mikrobitti * Tivi === Harvemmin kuin kuukausittain ilmestyviä === * Skrolli === Lakkautettuja === * C-lehti * Enter * MikroPC * Printti * Prosessori * Tietokone * Tietoviikko == Ulkomaisia lehtiä == === Kuukausittain ilmestyviä === *Atomic MPC (Australia) *APC (Australia) *BUG Magazine (Kroatia) *Chip (Intia, Saksa) *Compute! *Computer Power User (Yhdysvallat) *Computer Scope (Irlanti) *Computer Shopper (Yhdistynyt kuningaskunta, Yhdysvallat) *Computerworld (Yhdistynyt kuningaskunta, Tanska, Venäjä, Japani, Singapore, Malesia) *Computing (Pakistan) *Digit (Intia) *F1 Magazine (Syyria) *LAPTOP Magazine (Yhdysvallat) * Linux Format * Linux Journal * Linux Magazine *Maximum PC (Yhdistynyt kuningaskunta) *NetGuide (Uusi-Seelanti, Australia) *PC Advisor (Yhdistynyt kuningaskunta) *PC Answers (Yhdistynyt kuningaskunta) *PCchip (Kroatia) *PC Format (Yhdistynyt kuningaskunta, Etelä-Afrikka) *PC Magazine (Yhdysvallat) *PC Novice (Yhdistynyt kuningaskunta) *PC Plus (Yhdistynyt kuningaskunta) *PC Pro (Yhdistynyt kuningaskunta) *PCQuest (Intia) *PC User (Australia) *PC Utilities (Yhdistynyt kuningaskunta) *PC World (Yhdysvallat), (Yhdistynyt kuningaskunta, Intia, Australia) *Personal Computer World (Yhdistynyt kuningaskunta) *SmartComputing (Yhdysvallat) *Vidi (Kroatia) *Windows Vista: The Official Magazine (Yhdistynyt kuningaskunta) === Lakkautettuja lehtiä === * Amstrad Action * Atari User * Byte * Crash * Dragon User * Electron User * Game Over (Romania) * Level (Tšekki) * Mac Addict * Mean Machines * MSX Fan (Japani) * Sinclair User * ST Format * Your Computer * ZX Computing == Aiheesta muualla == * The Computer Magazine Archives Internet Archive * Businesswire * Tietotekniikkalehdet
Friedrichstraße

Friedrichstraße on yksi Berliinin keskeisimmistä kulttuuri- ja ostoskaduista. Se kulkee etelä–pohjoissuunnassa Mitten kaupunginosan halki ja on yksi Unter den Lindenin tärkeimmistä poikkikaduista. Etelässä katu jatkuu Kreuzbergin puolelle ja päättyy Mehringplatz-aukiolle, pohjoispää on Oranienburger Torin luona. Friedrichstraße ylittää pohjoispäässään Spreejoen Weidendammer Brücke -siltaa pitkin. Katu on nimetty Preussin kuningas Fredrik I:n mukaan. Friedrichstraße on 3,3 kilometriä pitkä ja se oli aikanaan Berliinin pisin katu. Katu tunnettiin jo 1800-luvulla ravintoloistaan sekä tanssi- ja huvittelupaikoistaan. Katu kärsi pahoin toisen maailmansodan pommituksissa ja sen varrella jäi pystyyn vain kymmenkunta taloa.Edelgard Abenstein & Jeannine Fiedler: Taide & Arkkitehtuuri: Berliini (suom. Pirkko Roinila), s. 70. Tandem Verlag (h. f. ullmann) 2009. Alkuteos Kunst & Architektur Berlin. Berliinin jaon yhteydessä rajalinja jakoi kadun kahteen osaan, sillä Mitte kuului Itä- Berliiniin, Kreuzberg sen sijaan Länsi-Berliiniin. Kuuluisa rajanylityspaikka Checkpoint Charlie sijaitsi kadun varrella. Pääosa kadusta jäi siten Itä- Berliinin puolelle. Kadun kumpikaan osa ei noussut Berliinin muurin halkomana uuteen kukoistukseen Berliinin jaon aikana. Saksojen yhdistymisen jälkeen muurin läheisyydessä olevat korttelit on rakennettu täysin uudestaan, ja Friedrichstraßesta on tullut jälleen yksi tärkeimmistä Berliinin huvittelukaduista. Kadun varrella on 1990-luvulla käynnistyneen uudisrakentamisen ansiosta paljon näyttävää modernia arkkitehtuuria. Vuonna 1996 kadulla avattiin Pariisin Galeries Lafayette -tavaratalon Berliinin- toimipiste. Se on osa kolmen modernilla tyylillä rakennetun korttelin kokonaisuutta, jonka osat tunnetaan nimillä Quartier 205, 206 ja 207. Kadun varrella Mittessä sijaitsee Friedrichstraßen rautatieasema. Koska muutamat Länsi-Berliinin metrolinjat kulkivat Berliinin jaon aikana osan matkastaan Itä-Berliinin puolella ja pysähtyivät siellä Friedrichstraßen asemalla, myös tämä yhdistetty rautatie- ja metroasema toimi jaon aikana rajanylityspaikkana. ==Lähteet== == Aiheesta muualla == * Friedrichstraße - Interactive 360° Panorama * Friedrichstraße Homepage Luokka:Berliinin kadut
Kari Peitsamo Revival

Kari Peitsamo Revival oli suomalaismuusikko Kari Peitsamon johtama rock-yhtye, joka oli toiminnassa vuosina 1981–1984. Yhtye julkaisi kolme CCR- ja Status Quo -covereita sisältävää albumia sekä viisi singleä Poko Rekordsin kautta. == Julkaisut == === Albumit === * Jokivarren jytäorkesteri (1982) * Pieni suuri show (1983) * Rokkiletti (1984) === Kokoelmat === * Poko klassikot (minialbumi, 1987) * Jytäorkesteri tulee taas (1993) === Singlet === * Sekamelska / Takaisin Nokialle (KPRS 102, 1982) * Onnenpoika / Musta pörssi (KPRS 106, 1982) * Jytäorkesteri tulee taas / Jos vain valon nähdä saan (KPRS 111, 1982) * Rock And Roll / Valtatie (KPRS 118, 1983) * Rokaten ympäri maailman / Caroline (KPRS 121, 1983) == Lähteet == == Aiheesta muualla == * Kari Peitsamon kotisivut * Kari Peitsamo MySpace-sivustolla Revival
Checkpoint Charlie

Checkpoint Charlie oli länsipuolen antama nimitys eräälle Länsi- ja Itä- Berliinin väliselle rajanylityspaikalle. Se lienee jaetun Berliinin tunnetuin rajanylityspaikka. Checkpoint Charlie sijaitsi Friedrichstraßen varrella Zimmerstraße- ja Mauerstraße- nimisten poikkikatujen välissä, ja se johti Länsi-Berliiniin kuuluneesta Kreuzbergin kaupunginosasta Itä-Berliiniin kuuluneeseen Mitten kaupunginosaan eli Berliinin vanhaan keskustaan. Sen kautta kulkivat varsinkin diplomaatit. Saksan jaon loppuaikoina rajanylityspaikka oli avoinna myös ulkomaisille turisteille, mutta saksalaisten oli käytettävä muita rajanylityspaikkoja. Rajanylityspaikan nimi tulee niin kutsutuista Nato-aakkosista, joissa C-kirjainta kuvaa nimi Charlie. Checkpoint Charlie oli Berliinin muurin lisäksi yksi tärkeimpiä Berliinin jaon ja kylmän sodan symboleista. Entisen Checkpoint Charlien läheisyydessä on jaettua Berliiniä esittelevä Muurimuseo. Checkpoint Charlie suljettiin 22. kesäkuuta 1990. == Lähteet == ==Aiheesta muualla== * Haus am Checkpoint Charlie museum * Checkpoint Charlie on Western Allies Berlin website including pictures Rajavartijan koppi Länsi-Berliinin puolella Luokka:Berliinin muuri Luokka:Rajanylityspaikat Luokka:Berliinin rakennukset ja rakennelmat Luokka:Seulonnan keskeiset artikkelit
Ian Maxtone-Graham

Ian Howes Maxtone-Graham (s. 3. heinäkuuta 1959) on yhdysvaltalainen käsikirjoittaja, joka tunnetaan parhaiten TV-sarjojen Saturday Night Live (vuosina 1992–1995) ja Simpsonit (vuosina 1995–2015) käsikirjoittajana. Hän kirjoitti Simpsoneihin 22 jaksoa 8.–25. tuotantokausille ja oli yksi The Simpsons Movie -elokuvan yhdestätoista käsikirjoittajasta. Luokka:Yhdysvaltalaiset televisiokäsikirjoittajat Luokka:Annie-palkinnon saajat Luokka:Simpsoneiden tekijät Luokka:Vuonna 1959 syntyneet Luokka:Elävät henkilöt
Hartiavyö

Hartiavyö on joukko luita, jotka yhdistävät eturaajan molemmin puolin päätukirankaan. Ihmisillä se muodostuu solisluusta ja lapaluusta. Joillakin lajeilla hartiavyöhön kuuluu vielä kolmas luu, korppiluu. Ihmisillä hartiavyön ja päätukirangan ainoat liitokset ovat rintalastan ja solisluun liitännät molemmilla puolilla. == Aiheesta muualla == * Shoulder girdle eMedicine Dictionary * Luokka: Vartalon luusto
George Meyer

George Meyer (s. 1956) on Emmy-palkittu yhdysvaltalainen käsikirjoittaja ja tuottaja. Meyer tunnetaan parhaiten työstään animaatiosarja Simpsonien parissa. Meyer käsikirjoitti sarjaan 12 jaksoa 1.–13. tuotantokausilla vuosina 1989–2002 sekä osallistui The Simpsons Movie -elokuvan käsikirjoittamiseen. Luokka:Yhdysvaltalaiset televisiokäsikirjoittajat Luokka:Simpsoneiden tekijät Luokka:Vuonna 1956 syntyneet Luokka:Elävät henkilöt
David Mirkin

David Mirkin (s. 18. syyskuuta 1955 Philadelphia) on yhdysvaltalainen televisio-ohjaaja, käsikirjoittaja ja tuottaja, joka tunnetaan työstään Simpsonit-animaatiosarjassa. Mirkin on vegetaristi ja voittanut joitakin Emmy- palkintoja. == Aiempi elämä == Mirkin syntyi ja kasvoi Philadelphiassa ja valmistui Northeast High Schoolista vuonna 1975.. Hänen isänsä oli tietokoneinsinööri. Mirkin aloitti insinööriuralla, mutta oltuaan harjoittelijana Philadelphian Drexel Universityssä hän päätti lopettaa. Mirkin muutti Los Angelesiin, Kaliforniaan ja ilmoittautui elokuvakoulu Loyola Marymount Universityyn. == Ura == Mirkin aloitti stand up -koomikkona vuonna 1982 ja esiintyi ympäri Yhdysvaltoja. Hänen ensimmäinen vitsinsä oli "Is it just me or has everybody been coughing up blood lately?" ("Olenko se vain minä vai ovatko muutkin viime aikoina yskineet verta?"). Hänen ensimmäinen käsikirjoitustyönsä televisioon oli amerikkalainen versio Three's Companysta. Mirkin oli vuodesta 1984 vuoteen 1985 johtava kirjoittaja Newhartissa. Vuonna 1986 hänestä tuli johtava tuottaja ja juontaja vuoteen 1988 asti, jolloin hän alkoi myös kirjoittaa ja ohjata jaksoja. 1990-luvun alussa Mirkin teki koomikko Chris Elliottin kanssa televisiosarjan Get a Life, jonka hän myös ohjasi ja käsikirjoitti. Hän myös kirjoitti The Julie Show -pilottijakson Julie Brownin ja Charlie Coffeyn kanssa. Sitä ei kuitenkaan valittu syyskaudelle. Mirkin loi, kirjoitti ja ohjasi myös sketsikomediaohjelma The Edgen vuosina 1992 ja 1993. Vuodesta 1992 vuoteen 1998 Mirkin oli yksi muutamista ohjaajista The Larry Sanders Show'ssa. Mirkin oli Simpsonit- televisiosarjan vastaava tuottaja eli showrunner sen 5. ja 6. tuotantokaudella vuosina 1993–1995. Hän oli showrunnerina vielä neljässä jaksossa 7. kaudella ja kahdessa jaksossa 9. kaudella. Mirkin voitti neljä Primetime Emmy -palkintoa työstään Simpsoneissa. Mirkin työskentelee yhä osan ajastaan show’ssa auttaen uudelleenkirjoitusprosesseissa. Hän oli myös yksi The Simpsons Movie -elokuvan käsikirjoittajista. Itse tv-sarjaan hän on käsikirjoittanut kaksi jaksoa, 5. kauden jakson ”Homer, seuraava astronautti” ja 26. kauden jakson ”Herkku-Homer” (jälkimmäisen yhdessä Al Jeanin kanssa). Mirkin on ohjannut elokuvat Blondit luokkakokouksessa (1997) ja Sydäntenmurskaajat (2001). Mirkin hylkäsi Sydäntenmurskaajat-projektin kolme kertaa, koska ei pitänyt käsikirjoituksesta. == Lähteet == == Aiheesta muualla == * Luokka:Yhdysvaltalaiset televisiokäsikirjoittajat Luokka:Primetime Emmy -palkinnon saajat Luokka:Simpsoneiden tekijät Luokka:Vuonna 1955 syntyneet Luokka:Elävät henkilöt
Ikechukwu Kalu

Ikechukwu Kalu (s. 18. huhtikuuta 1984 Kaduna, Nigeria) on nigerialainen jalkapalloilija, pelipaikaltaan hyökkääjä. Hän pelaa tällä hetkellä sveitsiläisessä Bellinzonassa. Kalu aloitti uransa kotimaassaan Nigeriassa, josta hän siirtyi 18-vuotiaana Italiaan. Hän pelasi myös kaksi kautta Sveitsissä ennen palaamistaan Italiaan Sampdoriaan, joka osti Kalun vuonna 2002. Ensi kerran hän kuitenkin pelasi edustusjoukkueessaan kaudella 2007–2008, jolloin Kalulle kertyi viisi ottelua. Kaudeksi 2008–2009 hänet lainattiin jälleen Sveitsiin. Kalu on pelannut kolme ottelua Nigerian jalkapallomaajoukkueessa vuonna 2003. ==Aiheesta muualla== * Weltfussball Luokka:Nigerialaiset jalkapalloilijat Luokka:Vuonna 1984 syntyneet Luokka:Elävät henkilöt
Zōri

Zōrit () ovat litteät japanilaiset remmisandaalit, joita valmistetaan riisin tai muiden kasvien oljesta, kankaasta, lakatusta puusta, nahkasta, kumista tai muista keinotekoisista aineista. Zōrit muistuttavat varvassandaaleja, jotka ilmestyivät Yhdysvaltoihin toisen maailmansodan aikoihin. Varvassandaalit olivat alun perin kumijäljitelmiä japanilaisten jo kauan käyttämistä puusandaaleista. == Käyttö == Perinteisenmallisia zōreja nähdään usein käytettävän yhdessä muiden perinnevaatteiden kanssa. Myös uudemmat mallit ovat tavallisia, ja niitä käytetään erityisesti kesällä. Nykyään getoja käytetään arkisemman yukatan kanssa ja zōrit yhdistetään muodollisempaan kimonoon. Tilaisuuden juhlavuus määrää, minkälaista kimonoa ja jalkineita käytetään. Tatami-mattoa muistuttavia kaislazōreja ei käytetä kimonon kanssa, sillä niitä pidetään työkenkinä tai osana rennompaa asua ja ovat jotakuinkin yhtä epämuodolliset kuin getat. == Materiaalit ja ulkonäkö == Naisten vinyyliset zōrit ovat muodolliset, mutta eivät yhtä juhlavat kuin kankaiset tai jopa brokadista tehdyt zōrit, joita käytetään kaikista muodollisimpien kimonoiden, esimerkiksi hää- tai hautajaisasujen kanssa. Miesten zōrit tehdään usein muovisesta olkijäljitelmästä ja niiden hanao eli remmit ovat useimmiten mustat tai valkoiset. Myös naisten zōreja valmistetaan olkijäljitelmästä, mutta niiden hanao on yleensä punainen. Nämä eivät ole yhtä muodolliset kuin vinyyliset tai brokadiset zōrit. Muodollisissa tilaisuuksissa kaikkien naisten muovi- ja kangaszōrien kanssa käytetään aina valkoisia tabi-sukkia. Miehillä tabien käyttö ei ole näin tarkkaa: he voivat käyttää samoja jäljitelmäzōreja sekä epämuodollisissa (ilman tabeja) että muodollisissa tilaisuuksissa (tabien kanssa). Hanao on kiinni zōreissa symmetrisesti, joten käyttämättömissä zōreissa ei ole eroa vasemman ja oikean jalan jalkineen välillä. Zōreja käytettäessä hanao venyy ja muotoutuu jalan mukaan. Muovisten jäljitelmäzōrien hanao tehdään usein veluurinkaltaisesta materiaalista. Muodollisempien zōreja käytettäessä hanao on joko ohuesta vinyyli- tai brokadinauhasta tai leveämpi ja pehmustettu vinyyli- tai kangasremmi. Kangas on usein samaa kuin kenkäosassa, tai silkki- tai raionkreppiä (chirimen). Miesten zōreissa hanao saattaa olla myös nahkaa tai nahkajäljitelmää. Hanao kuluu ja venyy helposti. Myös muodin vaihtelu tai asusteiden yhteensovittamisen vuoksi se voidaan haluta vaihtaa. Hanao voidaan irrottaa ja vaihtaa zōrin pohjassa olevien aukkojen ansiosta. Tatamizōreja lukuun ottamatta naisten zōrit eivät yleensä ole litteät. Pohjan paksuus ja kulma vaihtelee. Pohjan alin pinta on yleensä harmaata nahkaa. Muiden japanilaisten perinnejalkineiden tapaan ilma kulkee vapaasti jaloissa zōreja käytettäessä, mistä on ollut hyötyä suurimmassa osaa Japania vallitsevassa kosteassa ilmastossa. Sandaalit on myös helppo ottaa jalkoihin ja pois, mikä on hyödyllinen ominaisuus kulttuurissa, jossa kenkiä ei käytetä sisätiloissa. Kimonoon pukeutuneena myös erimerkiksi kengännauhojen sitominen olisi epäkäytännöllistä. ==Katso myös== *Okobo == Aiheesta muualla == * Footwear Japan Zone Luokka:Jalkineet Luokka:Japanilaiset vaatteet
Aljaksei Žyhalkovitš

Aljaksei Žyhalkovitš (http://www.euroradio.fm/by/321/news/11168/ (viitattu 30.6. 2008), s. 18. huhtikuuta 1996 Minsk) on valkovenäläinen laulaja. Hän edusti Valko-Venäjää vuoden 2007 lasten Eurovision laulukilpailussa ja voitti kisat tuoden maalleen toisen lasten euroviisivoiton. Hän esitti kappaleen С друзьями, joka kertoo ystävyydestä. Žyhalkovitš on kirjoittanut lauluja 9-vuotiaasta lähtien. Vapaa-ajallaan Žyhalkovitš harrastaa musiikin kuuntelua, lukemista, jalkapalloilua ja biljardia. Hänen suosikkikirjojaan ovat Harry Potter -kirjat. ==Lähteet== Luokka:Valkovenäläiset laulajat Luokka:Lasten euroviisuvoittajat Luokka:Vuonna 1996 syntyneet Luokka:Elävät henkilöt
Bellevillen kolmoset

Bellevillen kolmoset on belgialais-brittiläis-kanadalais-ranskalaisena yhteistuotantona vuonna 2003 ilmestynyt piirretty elokuva, jonka ohjasi ja käsikirjoitti Sylvain Chomet. Elokuvan ääninäyttelijöitä ovat muiden muassa Michèle Caucheteux, Jean-Claude Donda, Michel Robin ja Monica Viegas. Piirretyssä on kuitenkin vuoropuhelua hyvin vähän, ja tarina rakentuu hahmojen toiminnan ja pantomiimimaisten kohtausten varaan. Elokuva on ottanut vaikutteita muun muassa 1930-luvun Betty Boop -animaatioista, Disney- piirretystä 101 dalmatialaista (1961), Jacques Tatilta ja yhdysvaltalaiselta animaation uranuurtajalta Winsor McCaylta. Elokuvaa rytmittää kanadalaisen Benoît Charestin eklektinen musiikki. Bellevillen kolmoset sai parhaan piirroselokuvan ja parhaan laulun Oscar-ehdokkuudet, Genie-palkinnon vuoden parhaana kanadalaiselokuvana sekä César-palkinnon ja Grammy-ehdokkuuden musiikistaan. == Lähteet == Luokka:Vuoden 2003 belgialaiset elokuvat Luokka:Vuoden 2003 ranskalaiset elokuvat Luokka:Ranskalaiset animaatioelokuvat Luokka:Brittiläiset animaatioelokuvat Luokka:Kanadalaiset animaatioelokuvat Luokka:Sylvain Chometin ohjaamat elokuvat Luokka:Perhe-elokuvat Luokka:Ranskalaiset komediaelokuvat Luokka:Vuoden 2003 brittiläiset elokuvat Luokka:Vuoden 2003 kanadalaiset elokuvat
Heikki Paavilainen

Heikki Paavilainen (s. 12. toukokuuta 1962 Valkeakoski)Suomen Kesäteatteri Heikki Paavilaisen CVViitattu 21.7.2023 on suomalainen näyttelijä, ohjaaja, käsikirjoittaja ja teatterinjohtaja. Hän on näytellyt televisiosarjoissa, elokuvissa ja teattereissa. Ensimmäinen merkittävä rooli oli Mikko Niskasen elokuvassa Ajolähtö (1982). Yksi hänen rooleistaan on Talvisota-elokuvan (1989) Vilho Erkkilä. Paavilainen sai Ida Aalberg -palkinnon vuonna 1982. Heikki Paavilainen perusti Teatteri Eurooppa Neljän vuonna 1989 Keski-Suomessa ja toimi sen johtajana vuoteen 1995. Vuonna 1997 Paavilainen toimi Virgo- musikaalin ohjaajana. Paavilainen toimi Rauman kaupunginteatterin johtajana vuosina 1999–2005 sekä Hämeenlinnan kaupunginteatterin johtajana vuosina 2005–2013. Vuonna 2013 Heikki ja Mervi Paavilainen perustivat ammattikesäteatteri Suomen Kesäteatteri Oy:n, joka toimii Valkeakosken Apianniemessä. Suomen Kesäteatteri Oy on tuottanut myös esityksiä Sappeen Kesäteatteriin vuodesta 2015. Tuotantoon on kuulunut muun muassa On kesäyö -musikaali Topi Sorsakosken elämästä vuonna 2018, Kirka-musikaali vuonna 2016 sekä musikaalit Irwin Goodmanista ja Mikko Alatalosta vuonna 2023. Suomen Kesäteatterissa on ollut yhteensä katsojia yli 200 000\. ==Aiheesta muualla== * * ==Lähteet== Luokka:Suomalaiset näyttelijät Luokka:Vuonna 1962 syntyneet Luokka:Elävät henkilöt Luokka:Suomalaiset teatterinjohtajat
Cuneon maakunta

Cuneon maakunta () on maakunta Piemonten hallintoalueella Luoteis-Italiassa. Cuneon maakunta on Italian neljänneksi laajin maakunta, pinta-alaltaan 6 895 km2, ja se tunnetaankin nimellä Provincia Granda. Maakunnan asukasluku on vajaat 600 000\. Maakunta muodostuu 250 kunnasta, ja sen pääkaupunki on Cuneo. Cuneon maakunta rajoittuu lännessä Ranskaan. == Suurimmat kaupungit == Cuneon maakunnan väekkäimmät kaupungit ovat (31.12.2015): *Cuneo - 56 081 asukasta *Alba - 31 437 asukasta *Bra - 29 737 asukasta *Fossano - 24 739 asukasta *Mondovì - 22 484 asukasta *Savigliano - 21 441 asukasta. == Lähteet == == Aiheesta muualla == *Virallinen sivusto *
Robert N. Bellah

Robert Neelly Bellah (23. helmikuuta 1927 – 30. heinäkuuta 2013) oli yhdysvaltalainen sosiologi. Hänet tunnetaan uskonnon asemaa yhteiskunnassa koskevasta tutkimustyöstä. Kansalaisuskonnon käsitettä hän kuvasi ensi kertaa vuonna 1967 julkaistussa kirjoituksessaan. Harvardista valmistunut Bellah oli emeritusprofessori Kalifornian yliopistossa Berkeleyssä. Hän sai vuonna 2000 National Humanities Medalin. == Lähteet == Luokka:Yhdysvaltalaiset sosiologit Luokka:Uskontososiologit Luokka:Vuonna 1927 syntyneet Luokka:Vuonna 2013 kuolleet
Vonnas

Vonnas on Ranskan kunta Ainin departementissa Itä-Ranskassa. Kunnassa on 2 922 asukasta (2014)Populations légales 2014: Commune de Vonnas (01457), Insee. Viitattu 31.7.2017. ja sen pinta-ala on 17,81 km². Kunta sijaitsee Veyle-joen varrella. Vonnasilla on pitkä historia ja sieltä on löydetty muun muassa kahdeksen kivikirvestä. 1200-luvulla Vonnasissa oli kuusi linnaa tai vahvamuurista rakennusta. Nykyään ovat jäljellä enää Béostin ja d'Epeyssollesin linnat. Kunnassa on valjakkomuseo, jossa on esillä hevosvetoisia kulkuneuvoja vuodesta 1850 vuoteen 1950. Heinäkuun ensimmäisenä sunnuntaina järjestetään, Fête de la Crêpe et du Cheval, letun ja hevosen juhla, jonka ohjelmaan kuuluu muun muassa ratsastusnäytöksiä. Vonnasissa on kolmen Michelin-tähden Georges Blancin ravintola ja hotelli. ==Kuvagalleria== Tiedosto:Pont des Compagnons 1.jpg|Pont des Compagnons -silta Tiedosto:Vonnas- FR-01-espace Saint-Martin-01.jpg|Espace Saint Martin Tiedosto:Gare Vonnas 1.jpg|Vonnasin rautatieasema Tiedosto:Mairie Vonnas.jpg|Kaupungintalo ==Lähteet== ==Aiheesta muualla== Luokka:Ainin kunnat
Astin maakunta

Astin maakunta () on yksi Italian maakunnista. Se sijaitsee Piemonten alueella Italian luoteisosissa. Maakunnan asukasluku oli 217 067 kesäkuun 2016 lopussa. Maakunnan pinta-ala on 1 511 km². Maakunta muodostuu 118 kunnasta. Pääkaupunki Astin lisäksi yli 10 000 asukkaan kaupunkeja ovat Canelli ja Nizza Monferrato. == Lähteet == == Aiheesta muualla == *Maakunnan verkkosivusto *
Novaran maakunta

Novaran maakunta () on maakunta Piemonten hallintoalueella Luoteis-Italiassa. Novaran maakunnan pinta-ala on 1 340 km2 ja asukasluku noin 370 000\. Maakunta muodostuu 88 kunnasta, ja sen pääkaupunki Novara. Pääkaupungin lisäksi yli 10 000 asukkaan kaupunkeja ovat Arona, Borgomanero, Cameri, Castelletto sopra Ticino, Galliate, Oleggio ja Trecate. == Lähteet == == Aiheesta muualla == *Virallinen sivusto *
Teinolophos

Teinolophos trusleri oli esihistoriallinen nokkaeläinlaji ja Teinolophos-suvun ainoa jäsen. Teinolophos eli varhaisliitukaudella ja se on maailman vanhin tunnettu nokkaeläin. Teinolophos sijoitettiin aikaisemmin heimoon Steropodontidae, mutta 30. toukokuuta 2007 PNASissa julkaistun tutkimuksen mukaan se kuuluisi vesinokkaeläinten (Ornithorhynchidae) heimoon. Teinolophos tunnetaan Australian Victoriasta 2005 löydetyn leukaluun perusteella. == Lähteet == Luokka:Esihistorialliset nisäkkäät Luokka:Nokkaeläimet
1920-luvun kosmetiikka

1920-luvun kosmetiikkamuodille tyypillisiä olivat näkyvästi punatut huulet, kajaalilla reunustetut silmät ja valkeiksi puuteroidut posket. == Konteksti == 1920-luvun voimakas ehostus oli vastareaktio ensimmäistä maailmansotaa edeltäneen aikakauden feminiiniselle ja häveliäälle Gibson Girlin roolimallille. Kansainvälinen kauneuskulttuuri muotoutui 1920-luvulla, ja yhteiskunta keskittyi yhä enenevässä määrin uudistusten ja muutoksen ympärille. Teatteri, elokuvat, kirjallisuus ja taide heijastelivat aikakautensa muotisuuntauksia. Naiset kokivat myös tarpeen käyttää enemmän ehostusta. Sotaa edeltäneellä aikakaudella suhtautuminen seksuaalisuuteen oli ollut hyvin pidättyväistä, ja nyt sodan jälkeisellä aikakaudella haluttiin korostaa enemmän sukupuolista puoleensavetävyyttä vastakohtana menneelle ajanjaksolle. Lisäksi naiset alkoivat siirtyä työelämään ja heitä alkoi ilmaantua enemmän myös kauneudenhoitoalalle. Monet aikakauslehdet, kuten ranskalainen Beauty Industry, kehottivat naisia käyttämään meikkiä, jotta he kykenisivät kilpailemaan miesten kanssa työelämässä. == Tuotteet == === Huulipuna === Huulipunasta tuli laajalti suosittu Maurice Levyn keksittyä metallisen huulipunansäilytyskotelon vuonna 1915. Huulipunaa oli saatavilla puikkoina sekä voidemaisessa että nestemäisessä muodossa. Pitkäkestoiset ja pysyvät värit olivat suosituimpia. ”Luonnollinen” huulikiilto keksittiin myös tuolloin. Sen punainen väri saatiin bromohaposta. Myös maustettuja huulipunia käytettiin; kirsikka oli suosituin maku. Helena Rubinstein kehitti tuotemerkin nimeltä "Cupidon jousi", jota mainostettiin "itsestään muotoutuvana huulipunana, joka tekee huulistasi täydellisen Cupidon jousen." Peilillä varustetun huulipunakotelon keksiminen 1920-luvulla auttoi käyttäjiään huulipunan lisäämisessä. === Poskipuna === 1920-luvulla aikaisemmat sotkuiset eliksiiripunat korvattiin voidemaisilla, puuterimaisilla ja nestemäisillä poskipunilla. Pitkäkestoiset poskipunat olivat pitkäkestoisten huulipunien tavoin kaikkein suosituimpia. == Lähteet == * == Aiheesta muualla == *Mode de Paris Pariisin uusinta muotia vuodelta 1926 kuvaava lyhytfilmi (4 min 49 s) Luokka:Kosmetiikka Luokka:1920-luvun muoti
Boy George

thumb|Boy George São Paulossa, Brasiliassa vuonna 2007. Boy George (oik. George Alan O’Dowd, s. 14. kesäkuuta 1961 Eltham, Lontoo) on brittiläinen laulaja-laulunkirjoittaja ja Culture Clubin solisti. Tammikuussa 2009 Boy George tuomittiin 15 kuukaudeksi vankeuteen prostituoidun vapaudenriistosta. Tapaus sattui vuoden 2007 alkupuolella, jolloin Boy George oli kahlinnut norjalaisen miesseuralaisen ja pahoinpidellyt tätä. Boy George on saanut aiemminkin tuomioita muun muassa huumeiden hallussapidosta.Discotähti Boy George vangitsi miesprostuoidun, Stara.fi, 30.4.2007Boy George vankilaan miesprostuoidun kahlitsemisesta, Iltalehti, 16.1.2009Boy George vankilaan pitkäksi aikaa, MTV3 Viihdeuutiset, 16.1.2009 ==Culture Club== Boy Georgen androgyyninen tyyli kiinnitti manageri Malcolm McLarenin huomion, ja hän järjesti O’Dowdille esityksen Bow Wow Wowin kanssa. Boy Georgen liittyminen Bow Wow Wowiin ei ottanut tulta alleen ja hän aloitti oman yhtyeensä basisti Mikey Craigin kanssa. Yhtyeen nimi oli In Praise of Lemmings, mutta nimi hylättiin myöhemmin. Jon Moss (joka oli soittanut rumpuja The Damnedissa, Adam and the Antsissa ja Londonissa) liittyi yhtyeeseen. Sitten yhtyeseen liittyi myös kitaristi-kosketinsoittaja Roy Hay. Ryhmä hylkäsi toisen nimensä, Sex Gang Childrenin, ja vaihtoi sen Culture Clubiin. == Lähteet == == Aiheesta muualla == Luokka:Brittiläiset laulajat Luokka:Vuonna 1961 syntyneet Luokka:Elävät henkilöt
Vittorio Veneton taistelu

Vittorio Veneton taistelu oli ensimmäisen maailmansodan taistelu, joka käytiin lähellä Vittorio Veneton kaupunkia Trevison maakunnassa 24. lokakuuta – 3. marraskuuta 1918. Taistelussa vastakkain olivat Italia ja Itävalta-Unkari. Italia löi Itävalta-Unkarin hävittyään ensin Caporetton taistelun syksyllä 1917 ja sitten voitettuaan sitä seuranneen Piavejoen taistelun kesäkuussa 1918. Taistelun päätyttyä Itävalta-Unkari hajosi. Italian joukkoja johti kenraali Armando Diaz. Luokka:Ensimmäisen maailmansodan taistelut Luokka:Italian taistelut Luokka:Vuoden 1918 sotahistoria Luokka:Itävalta- Unkari ensimmäisessä maailmansodassa
Keryks

Keryks (, ”airut”; ) oli kreikkalaisessa mytologiassa joko Eumolpoksen tai Aglauroksen ja Hermeen, jumalten sanansaattajan, poika. Häntä pidetään yhtenä Eleusiin ensimmäisistä Demeterin pappeista, joka oli vihkiytynyt Eleusiin mysteereiden saloihin.Pausanias: Periegesis tes Hellados ('Kreikan kuvaus') 1.38.3 (engl. käännös) Keryksistä tuli kantaisä keryksien pappissuvulle, jonka joukosta valittiin kulttimenoihin henkilö hierokeryksin, uhriairuen, ja dadukhoksen, soihdunkantajan, tehtäviin. == Lähteet == Luokka:Kreikkalainen mytologia
Ernst Schybergson

Ernst Schybergson (29. tammikuuta 1891 Helsinki – 17. maaliskuuta 1966 Helsinki) oli suomalainen urheilija, jonka lajeina olivat tennis, jalkapallo ja jousiammunta. Hän toimi seuroissa Helsingin Unitas sekä Kronohagens Idrottsförening. Tenniksessä Schybergson karsiutui vuoden 1924 kesäolympialaisissa 1. kierroksella kaksinpelissä. Nelinpelissä hän selvisi toiselle kierrokselle parinaan Arne Grahn. SM-tasolla hän voitti kultaa vuonna 1914 nelinpelissä parinaan Carl Viktor Sandelin. Jalkapallossa hän voitti kultaa Unitaksen riveissä vuonna 1908, jolloin lajin SM-mitaleista ensi kertaa kamppailtiin. Hän pelasi myös Suomen jalkapallomaajoukkueen ensimmäisessä ottelussa vuonna 1911 Ruotsia vastaan. Vuosina 1912–1914 hän oli Suomen Palloliiton hallituksen jäsenenä. Jousiammunnassa Schybergson oli 25. vuoden 1934 maailmanmestaruuskilpailuissa. Hän oli myös ensimmäinen lajin maailmanmestaruuskilpailuihin osallistunut suomalainen. Schybergson toimi Finlands Tandläkarförbundin puheenjohtajana 1931–1934 sekä Suomen Tennisliiton puheenjohtajana 1935–1937. Schybergson oli koulutukseltaan hammaslääketieteen lisensiaatti ja ammatiltaan hammaslääkäri. Hän julkaisi myös kirjat Verkkopallopeli – Lawn-tennis (1915) sekä Lawn-Tennis (1916). Lisäksi hän kirjoitti tenniksestä Olympiakisat II -kirjaan (1924). Hänen veljensä Lars ja Richard edustivat Suomea maajoukkuetasolla muun muassa jalkapallossa. Tytär Anna Märta Louise Schybergson voitti tenniksen nuorten kaksin- ja nelinpelin Suomenmestaruuden vuonna 1947. == Lähteet == * Luokka:Suomalaiset tennispelaajat Luokka:Suomalaiset jalkapalloilijat Luokka:Suomalaiset jousiampujat Luokka:Vuonna 1891 syntyneet Luokka:Vuonna 1966 kuolleet
Universidad de Las Palmas CF

thumb|right|Seuran kotistadion Estadio Pepe Gonçalvez Universidad de Las Palmas de Gran Canaria Club de Fútbol on jalkapalloseura Las Palmasista, Gran Canarian saarelta. Seuran edustusjoukkue pelaa Espanjan kolmanneksi korkeimmalla sarjatasolla Segunda División B:ssä. Sen kotistadion on 3 000 -paikkainen Estadio Pepe Gonçalvez. == Historia == Universidad de Las Palmas de Gran Canaria Club de Fútbol on perustettu vuonna 1994. Tercera Divisióniin joukkue nousi ensimmäistä kertaa kaudeksi 1997–1998, josta joukkue nousi Segunda B:hen heti seuraavaksi kaudeksi. Kauden 1999–2000 joukkue nousi Segunda Divisióniin, mutta visiitti jäi vain kauden mittaiseksi. Historiansa aikana Universidad de Las Palmas CF on pelannut kaikkiaan yhden kauden Segunda Divisiónissa, 9 kautta Segunda División B:ssä ja yhden kauden Tercera Divisiónissa. == Saavutukset == * Segunda División B: 2000, 2003, 2006 * Tercera División: 1998 == Aiheesta muualla == * Universidad de Las Palmas CF:n sivusto Luokka:Espanjalaiset jalkapalloseurat Luokka:Gran Canaria
Tarkoin vartioidut junat

Tarkoin vartioidut junat () on vuonna 1966 valmistunut tšekkoslovakialainen draamakomedia, jonka ohjasi Jiří Menzel. Sitä pidetään yhtenä tšekkoslovakialaisen elokuvan uuden aallon keskeisistä elokuvista. Elokuvassa seurataan nuoren pojan vaiheita ja työskentelyä juna-asemalla saksalaisten miehittämässä Tšekkoslovakiassa toisen maailmansodan aikana. Tarkoin vartioidut junat oli ohjaajansa Menzelin esikoiselokuva, joka perustuu Bohumil Hrabalin samannimiseen kirjaan. Hrabal on kertonut kirjoittaneensa elokuvan käsikirjoituksen kuuteen kertaan yhdessä Menzelin kanssa. Elokuva on kirjaa pehmeämpi ja humaanimpi. Siitä puuttuu monia alkuperäisteoksen irvokkaita ja absurdeja yksityiskohtia. Hrabal on todennut pitävänsä itse elokuvaa parempana kuin alkuperäistä kirjaa. Elokuva kuvattiin Barrandov-elokuvastudioilla Prahassa. == Juoni == Saksa on häviämässä sodan ja vetäytyy. Nuori Miloš aloittaa työn Böömiläisellä rautatieasemalla. Häntä ei kuitenkaan kiinnosta asemaa vääjämättä lähestyvä sota vaan naiset. Miloš on ihastunut junassa työskentelevään Mašaan, jonka kanssa hän viettää yön. Hän kuitenkin epäonnistuu seksuaalisesti ja yrittää seuraavana päivänä itsemurhaa. Lääkäri kertoo Milošille, että nuorten miesten elämässä ennenaikainen siemensyöksy on normaalia. Hänen tulisi harjoitella kokeneemman naisen kanssa. Miloš pääsee neitsyydestään vastarintaliikkeeseen kuuluvan Viktoria Freien kanssa, kun Viktoria tuomassa asemalle pommia. Miloš toimittaa pommin perille ja attentaatti onnistuu. Miloš saa kuitenkin surmansa. ==Näyttelijät== == Vastaanotto == Elokuva voitti Oscar-palkinnon parhaana vieraskielisenä elokuvana vuonna 1967. Se oli myös katsotuin tšekkoslovakialaisen elokuvan uuden aallon elokuva. Vuoden 1968 neuvostomiehityksen jälkeen Menzel joutui julkisesti tuomitsemaan aiemman elokuvansa pystyäkseen jatkamaan työtään. Hän ei kuitenkaan palauttanut siitä saamaansa oscaria, vaikka viranomaiset sitä vaativat. == Lähteet == Luokka:Draamakomediaelokuvat Luokka:Toiseen maailmansotaan pohjautuvat elokuvat Luokka:Vuoden 1966 elokuvat Luokka:Parhaan vieraskielisen elokuvan Oscar-palkinnon saaneet elokuvat Luokka:Tšekkoslovakialaiset mustavalkoelokuvat
Jordan Pruitt

thumb|right|250px|Jordan Pruitt vuonna 2008. Jordan Lynne Pruitt (s. 19. toukokuuta 1991 Loganville, Georgia) on yhdysvaltalainen laulaja ja lauluntekijä. Pruittilla on sopimus Hollywood Recordsin kanssa. == Ura == Pruitt aloitti gospel-tyylisten laulujen laulamisen kirkossa 4-vuotiaana, ja laulujen kirjoittamisen 9-vuotiaana. Pruitt solmi levytyssopimuksen Hollywood Recordsin kanssa ensimmäisen albumin tuottajiin kuuluneen Keith Thomasin kuultua Pruittin tekemän demonauhan Franklinissa, Tennesseessä. Hänen ensimmäinen singlensä oli nimeltään "Outside Looking In" ja sitä käytettiin Disney-elokuvassa Read It and Weep. Jordan teki myös coverin Sisten Sledgen We Are Family -kappaleesta. Hänen ensimmäinen albuminsa, No Ordinary Girl, ilmestyi 6. helmikuuta 2007. Pruitt on konsertoinut yhdessä The Cheetah Girlsien kanssa ja oli mukana High School Musical: The Concert -kiertueella. Pruittin toinen albumi, 12 kappaletta sisältävä Permission to Fly, ilmestyi vuonna 2008. Albumilta on julkaistu kaksi singleä, One Love ja My Shoes. == Lähteet == == Aiheesta muualla == * Jordan Pruittin virallinen sivusto * Jordanin virallinen MySpace * Jordanin virallinen YouTube-kanava Luokka:Yhdysvaltalaiset laulajat Luokka:Vuonna 1991 syntyneet Luokka:Elävät henkilöt
Real Jaén

Real Jaén Club de Fútbol on jalkapalloseura Jaénista Espanjasta. Joukkue pelaa tällä hetkellä Espanjan kolmanneksi korkeimmalla sarjatasolla Segunda División B:ssä. Joukkue pelaa kotiottelunsa Nuevo Estadio de la Victorialla, joka on rakennettu vuonna 2001. Real Jaén on perustettu vuonna 1922 ja historiansa aikana se on muun muassa pelannut yhteensä 3 kautta Espanjan pääsarjassa. Joukkue on pelannut historiansa saatossa 3 kautta Primera Divisiónissa, 15 kautta Segunda Divisiónissa, 23 kautta Segunda División B:ssä ja 24 kautta Tercera Divisiónissa. ==Aiheesta muualla== * Real Jaénin virallinen kotisivu Luokka:Espanjalaiset jalkapalloseurat Luokka:Jaénin maakunta
Edgar Álvarez

Edgar Álvarez (oik. Edgard Anthony Álvarez Reyes, s. 18. tammikuuta 1980 Puerto Cortes, Honduras) on hondurasilainen jalkapalloilija, joka pelaa monipuolisesti oikealla keskikentällä, puolustajana ja hyökkääjänä. Hänet tunnetaan erityisen nopeana juoksijana. Álvarez pelaa tällä hetkellä Serie B:n Livornossa. ==Ura== Álvarez pelasi pitkään kotimaassaan Platensen paidassa, josta hän siirtyi uruguaylaiseen Peñaroliin. Joukkue lainasi hänet heti ensimmäisen kauden jälkeen Italiaan Cagliariin ja kaudella 2005–2006 AS Romaan. Menestyksekkään lainakauden jälkeen Roomassa joukkue maksoi 1,5 miljoonaa euroa Peñarolille Álvarezista. Roma kuitenkin lainasi hänet heti Messinaan ja myöhemmin kaudeksi 2007–2008 Livornoon. ==Aiheesta muualla== * Weltfussball Luokka:Hondurasilaiset jalkapalloilijat Luokka:Vuonna 1980 syntyneet Luokka:Elävät henkilöt
Phoenixin valot

Phoenixin valot olivat Yhdysvaltain Arizonan osavaltion pääkaupungin ilmatilassa 13. maaliskuuta vuonna 1997 havaittu joukko useasta suunnasta nähtyjä, suhteessa toisiinsa paikallaan pysyneitä valoja jotka havaittiin liikkuvan yhtenäisenä kokonaisuutena. Havainnon kuluessa valojen ympärillä nähtiin yhtenäinen rakenne. Phoenixin valoista tehtiin ilmoituksia kello 19.30 ja 22.30 välillä (paikallista aikaa, MST) Arizonan kaupunkien lisäksi myös naapuriosavaltio Nevadasta ja Meksikossa Yhdysvaltain rajan tuntumassa sijaitsevasta Sonoran osavaltiosta. ==Kuvaukset näköhavainnoista== Phoenixin valoilmiö oli V-kirjaimen muotoinen, täysin selkeä, selvä- ja terävärajainen musta kohde jossa oli viisi suurta valoa: yksi keulassa, ja kaksi siivekkeissä symmetrisesti tasaisin välein. Siivekkeet olivat koko matkaltaan tasaleveät, yli 200 m pitkät, kärjistään suorakaiteen muotoiset ja noin 60° kulmassa toisiinsa nähden. Arvioidun koon perusteella esimerkiksi Boeing 747 -matkustajakone olisi mahtunut siivekkeiden väliin.Koivula, Keitel s.114 Koon lisäksi havaitsijat kiinnittivät huomiota kohteen hitaaseen liikkeeseen. Eräs perhe havaitsi kohteen suoraan sen alta, jolloin he voivat todeta sen peittävän taakseen jääviä kohteita kuten lähistön vuorenhuiput ja tähtiä, jotka toisaalta näkyivät siivekkeiden välistä.Koivula, Keitel s.119 Havainnon äänettömyys oli toinen erikoinen huomio valojen intensiivisyyden lisäksi. Kaikki havaitsijat saattoivat todeta valojen pysyvän sijainnin suhteessa toisiinsa sekä äänettömyyden. Valot havaittiin toisistaan riippumatta useista eri suunnista, minkä lisäksi saatiin useita valokuvia Koivula, Keitel s.120 sekä videokuvaa. Kohde lensi myös Sky Harbor - lentokentän ilmatilan läpi ja sen havaitsi sekä henkilökunta että laskeutumassa ollut kone, josta kerrottiin kohteen lentäneen ylitseen. ===Mahdollinen selitys=== Yhdysvaltain ilmavoimien virallisen selityksen mukaan valoilmiöt aiheutti alueella harjoitelleet A-10 Thunderbolt II -tyyppiset maataistelukoneet, joista yksi ampui harhautussoihtuja. Selityksessä on nähty olevan puutteita, joista tärkeimpänä harjoituksen ajankohta verrattuna havainnon ajankohtaan. == Lähteet == *Koivula, Tapani, 2006: Ufotutkimuksen vuosikirja 2006: Uforaportti 13: Martin Keitel - Phoenixin valot 13.3.1997 (s.113-122) (ISBN 952-99618-1-2) ===Viitteet=== == Aiheesta muualla == * http://www.thephoenixlights.net/PL_Home.htm Sivusto sisältää valokuvia ja videomateriaalia sekä haastatteluja. Luokka:1997 Luokka:Phoenix Luokka:Ufotapaukset
Ibrahim Bilali

Ibrahim Bilali (s. 21. heinäkuuta 1965) on kenialainen entinen nyrkkeilijä ja olympiamitalisti. Hän voitti pronssia Los Angelesin olympialaisissa 1984 alle 51-kiloisten sarjassa. Hänen nuorempi veljensä Suleiman on myös nyrkkeilijä. ==Lähteet== Luokka:Kenialaiset nyrkkeilijät Luokka:Kenialaiset olympiamitalistit Luokka:Vuonna 1965 syntyneet Luokka:Elävät henkilöt
Vercellin maakunta

Vercellin maakunta () on yksi Italian maakunnista. Se sijaitsee Piemonten alueella Italian luoteisosassa. Vercellin maakunnan pinta-ala on 2 082 km² ja asukasluku noin 175 000\. Maakunta muodostuu 86 kunnasta, pääkaupunki on Vercelli. == Lähteet == == Aiheesta muualla == *Virallinen sivusto *
Choi Chol-Su

Choi Chol-Su (s. 1. joulukuuta 1969) on pohjoiskorealainen entinen nyrkkeilijä ja olympiavoittaja. Hän voitti kultaa Barcelonan olympialaisissa 1992 alle 51-kiloisten sarjassa. ==Lähteet== Luokka:Pohjoiskorealaiset olympiavoittajat Luokka:Pohjoiskorealaiset nyrkkeilijät Luokka:Vuonna 1969 syntyneet Luokka:Elävät henkilöt
An Sang-Mi

An Sang-Mi (, s. 12. marraskuuta 1979) on eteläkorealainen kaukalopikaluistelija ja olympiavoittaja. Hän voitti kultaa Naganon olympialaisissa 1998 3000 metrin viestissä. ==Lähteet== Luokka:Eteläkorealaiset kaukalopikaluistelijat Luokka:Eteläkorealaiset olympiavoittajat Luokka:Vuonna 1979 syntyneet Luokka:Elävät henkilöt
Aidyn Smagulov

Aidyn Smagulov (s. 1. joulukuuta 1976) on kirgisialainen judoka ja olympiamitalisti. Hän voitti pronssia Sydneyn olympialaisissa 2000 alle 60-kiloisten sarjassa. Smagulov oli Kirgisian ensimmäinen olympiamitalisti. Samana vuonna hän sai hopeaa Aasian mestaruuskilpailuissa alle 60 kg:n painoluokassa. Maailmancupin osakilpailussa hän on sijoittunut kerran kolmanneksi. == Lähteet == *Profiili JudoInside Luokka:Kirgisialaiset judokat Luokka:Kirgisialaiset olympiamitalistit Luokka:Vuonna 1976 syntyneet Luokka:Elävät henkilöt